സാം കറന് ഈ ഐ പി എല്ലില് ഇനി കളിക്കില്ല ഐ പി എല് പ്ലേ ഓഫിനായി ഒരുങ്ങുന്ന ചെന്നൈ സൂപ്പര് കിംഗ്സിന് തിരിച്ചടി. അവരുടെ ഓള്റൗണ്ട് ഐ പി എല്ലില് ഇനി കളിക്കില്ല. നട്ടെല്ലിന് പരിക്കേറ്റതിനാല് ചെന്നൈ സൂപ്പര് കിംഗ്സ് CSK ഓള്റൗണ്ടര് സാം കറന് ഐപിഎല് 2021 ല് നിന്നും വരാനിരിക്കുന്ന ടി 20 ലോകകപ്പില് നിന്നും പിന്മാറിയതായി താരം തന്നെ അറിയിച്ചു. നിര്ഭാഗ്യവശാല് ഐപിഎല് സീസണിന്റെയും ലോകകപ്പിന്റെയും ഭാഗമായ ഇനി എനിക്ക് കളിക്കാന് ആവില്ല. ഇതില് നിരാശ ഉണ്ട്, ഈ സീസണില് ചെന്നൈയുമായുള്ള എന്റെ സമയം ഏറെ ഇഷ്ടപ്പെട്ടിരുന്നു, കറന് പറഞ്ഞു. എല്ലാ ചെന്നൈ സൂപ്പര് കിംഗ്സ് ആരാധകര്ക്കും ഒരു വലിയ നന്ദി പറയാന് ഞാന് ആഗ്രഹിക്കുന്നു, കഴിഞ്ഞ രണ്ട് സീസണുകളിലും തന്ന എല്ലാ പിന്തുണയും ഞാന് ശരിക്കും ഇഷ്ടപ്പെട്ടു. ഞാന് ശക്തനായി തിരിച്ചെത്തും, അതുവരെ സുരക്ഷിതമായി തുടരുക. ആശംസകള് സുഹൃത്തുക്കളേ, അദ്ദേഹം കൂട്ടിച്ചേര്ത്തു.